AKTni rivojlantirish fondiga yo‘naltiriladigan mablag‘ hajmi kamaytirildi

O‘zbekiston Prezidentining “2016-yil uchun asosiy makroiqtisodiy ko‘rsatkichlar prognozi va O‘zbekiston Respublikasi davlat byudjeti parametrlari to‘g‘risida”gi qaroriga bilan Axborot-kommunikatsiya texnologiyalarini rivojlantirish fondiga tushadigan mablag‘larning foiz nisbati o‘zgartirildi, deb yozadi “Norma.uz”.

Axborot-kommunikatsiya texnologiyalarini rivojlantirish fondi to‘g‘risidagi nizomga ko‘ra, jismoniy yoki yuridik shaxslar tomonidan abonent raqamidan foydalanganlik uchun to‘lov Fondni shakllantiruvchi mablag‘lar sifatida belgilangan.
Endi ushbu mablag‘larning 20 foizi Fondga yo‘naltiriladi (avval 30% edi).